Lorck (slekt)

Lorck er en norsk slekt fra Trondheim, som opprinnelig innvandret fra Flensburg med kjøpmannssønnene Thomas og Christian Andersen Lorck på slutten av 1700-tallet. En fetter av deres far, Lorentz Lorentzen Lorck, hadde bodd i Trondheim tidligere, men var død i 1748. En svoger av Christian, Reinholt Johannes Schive til Elgeseter, hadde en sønn som fikk Lorck-navnet: Christian Lorck Schive. Lorck-familien kom til å tilhøre handelspatrisiatet i Søgaden.

Slektstre 

Christian Andersen Lorck (1753–1828), kjøpmann innvandret til Trondheim i 1777, gift med Elen Birgitte Schive (1763–1846).
Marie Sophie Lorck (1787–1875), gift med kjøpmann Fredrik Nicolai Knudtzon (1779–1823) i Trondheim.
Lorentz Lorck (1788–1842), kjøpmann i Trondheim, gift med Nicoline Ferdinandine Frølich (1793–1869).
Christian Andersen Lorck (1813–1895), kjøpmann og vare- og vekselmegler i Trondheim, gift med Cathrine Jenssen (1821–1901), datter av Anthon P. Jenssen.
Frederik Christian (Fritz) Lorck (1815–1901), kjøpmann i Trondheim, ordfører og stortingsmann, gift med Elisabeth Sophie Wiel (1816–1899).
Petronella (Petra) Nicoline Lorck (1840–1915), gift med sin fars fetter, nedennevnte Paul Theodor Lorck.
Laura Madsine Lorck (1845–1875), gift med oberst Emil Andreas Midelfart (1840–1915).
Carl Frederik Lorck (1847–1925), kjøpmann, revisor i Norges Bank og viseordfører i Trondheim, gift med Helene Marie Beyer (1852–1924).
Eigil Lorck (1878–1939), direktør ved Røros kobberverk, gift med Kristine Skirstad (1885–1974, gift 2. gang med Einar Dahl).
Fritz Lorck (1911–2000), ingeniør og gründer av KOLO (Korsbrekke og Lorck).
Erling Lorck (1885–1966), fotballspiller, premierløytnant, senere tannlege i Oslo, gift 1. gang med Ruth Sommerschild (1891–1918), 2. gang med Frida Forsberg (1887–1964).
Lorentz Ferdinand Lorck (1822–1895), rittmester i Trondheim og bergskriver ved Selbo Kobberværk i Meråker, gift med Frederikke Hirsch (1826–1910), datter av oberstløytnant og stortingsmann Robertus Hirsch.
Petra Jenny Lorck (1866–1941), gift med ingeniør og bruksbestyrer Bernt Anker Bachke (1869–1900), sønn av bergmester Anton Sophus Bachke.
Paul Bahnsen Lorck (1789–1841), kjøpmann i Trondheim, gift med Cathrine Göttig (1806–1880).
Paul Theodor Lorck (1834–1910), inspektør og ordfører i Borre, gift med sin fetters datter, ovennevnte Petronella (Petra) Nicoline Lorck.
Paul Bahnsen Lorck (1863–1951), ingeniør, gift med Anna Charlotte Mosling (1866–1949).
Fredrik Lorck (1896–1988), forretningsmann, gift med Adelheid Scharff (1897–1997).
Eleonore Henriette Lorck (1867–1949), gift med kommandørkaptein og stortingsmann Ole Thorenius Eidem (1865–1911).
Paul Lorck Eidem (1909–1992), forfatter og journalist.
Jens Schive Lorck (1796–1834), kjøpmann i Trondheim, gift med Hanna Caroline Blytt (1801–1877).
Carl Julius Lorch (1829–1882), kunstmaler.

Referanser 

Norske slekter